เตือนการใช้กัญชาในเยาวชนและงานเลี้ยงสังสรรค์ อาจนำมาสู่เหตุอาชญากรรมได้
พลตำรวจตรี นิธิธร จินตกานนท์ รองผู้บัญชาการตำรวจนครบาล ระบุว่า แม้ขณะนี้  จะมีการปลดล็อกพืชกัญชา ออกจากบัญชียาเสพติดแล้ว แต่การตั้งโต๊ะขายกัญชามวน  หรืออาหารผสมกัญชาข้างทาง หรือบริเวณทางเท้า ยังมีกฎหมายอื่นควบคุม เช่น อาจละเมิด พ.ร.บ.รักษาความสะอาดฯ หรือ พ.ร.บ.จราจรทางบกฯ ซึ่งผู้ค้าต้องไปลงทะเบียนจำหน่ายให้ถูกต้อง ขณะที่ การสูบในที่สาธารณะ อาจทำให้ควัน หรือกลิ่นไปรบกวน ก่อความเดือดร้อนรำคาญแก่ผู้อื่น หรือหากมึนเมาจนขาดสติ นำไปสู่การก่ออาชญากรรม อาจเข้าข่ายความผิดด้วยเช่นกัน โดยตำรวจแต่ละพื้นที่ ยังต้องทำความเข้าใจและปรับตัวกับกฎหมายใหม่  เพื่อให้สามารถชี้แจงทำความเข้าใจกับประชาชน ให้ปฏิบัติได้อย่างถูกต้องพร้อมกันนี้ ยังฝากเตือนกลุ่มเยาวชนและนักเรียน อย่าลองอาหารที่มีส่วนผสมของกัญชา เนื่องจากปัจจุบันยังไม่มีการกำหนดปริมาณกัญชาที่ใช้เป็นส่วนผสมในอาหาร หากมีการใส่ปริมาณมาก อาจส่งผลกระทบต่อสุขภาพได้ รวมทั้งห่วงว่าจะมีการใช้กัญชาผสมในเครื่องดื่มแอลกอฮอล์ในงานรื่นเริงสังสรรค์ อาจทำให้มีอาการมึนเมาจนขาดสติ หรืออาจนำไปสู่เหตุอาชญากรรมต่างๆ ได้ แต่เชื่อว่าในอนาคต น่าจะมีการกำหนดอัตราส่วนของกัญชาที่จะสามารถใส่ในผลิตภัณฑ์ หรืออาหารอย่างชัดเจนมากขึ้น